OzLabs/hebrew-wiki-articles huggingface dataset:
ואנג ליצ'ין

וָאנְג לִיצִ'ין (בשפות סיניות: 王励勤; באנגלית: Wang Liqin; ) הוא טניסאי שולחן סיני, הוא אלוף אולימפי בעל ארבע מדליות מהן שתיים זהב ואלוף עולם בעל 18 מדליות, מהן 11 מדליות זהב. בשנים 2004–2006 דורג ראשון בעולם.

באולימפיאדת סידני (2000) זכה ואנג במדליית זהב בתחרות לזוגות גברים, באולימפיאדת אתונה (2004) זכה במדליית ארד בתחרות ליחידים ובאולימפיאדת בייג'ינג (2008) זכה בשתי מדליות, זהב וארד. מדליית זהב בתחרות הקבוצתית ובמדליית ארד בתחרות ליחידים.

ואנג זכה באליפויות העולם ב-2001 באוסקה שביפן ב-3 מדליות זהב, ב-2005 בשאנגחאי שבסין ב-3 מדליות מהן 2 זהב ביחידים ובזוגות מעורבים וב-2007 בזאגרב שבקרואטיה ב-3 מדליות מהן 2 זהב ביחידים ובזוגות מעורבים.

==קישורים חיצוניים==

קטגוריה:שחקני טניס שולחן סינים
קטגוריה:אלופים אולימפיים: טניס שולחן
קטגוריה:שאנגחאי: אישים
קטגוריה:שחקני טניס שולחן באולימפיאדת אתונה (2004)
קטגוריה:אלופים אולימפיים סינים
קטגוריה:שחקני טניס שולחן באולימפיאדת סידני (2000)
קטגוריה:שחקני טניס שולחן באולימפיאדת בייג'ינג (2008)
קטגוריה:סינים שנולדו ב-1978
יאן אובה ולדנר

יאן אובה ולדנר (בשוודית: Jan-Ove Waldner; נולד ב-3 באוקטובר 1965) הוא שחקן טניס שולחן שוודי. הוא אלוף אולימפי ואלוף עולם בעל 15 מדליות מהן 5 מדליות זהב.

== המשחקים האולימפיים ==
*1988 - שמינית גמר (יחיד)
*1992 - זהב (יחיד)
*1996 - שמינית גמר (יחיד)
*2000 - כסף (יחיד)
*2004 - חצי גמר (יחיד)

== אליפות העולם ==
*1983 - כסף (קבוצה)
*1985 - כסף (קבוצה)
*1987 - כסף (יחיד וקבוצה)
*1989 - זהב (יחיד וקבוצה)
*1991 - כסף (יחיד), זהב (קבוצה)
*1993 - ארד (יחיד), זהב (קבוצה)
*1995 - כסף (קבוצה)
*1997 - זהב (יחיד), כסף (זוגות)
*1999 - ארד (יחיד)
*2000 - זהב (קבוצה)

== אליפות אירופה ==
*1982 - כסף (יחיד)
*1986 - זהב (זוגות וקבוצה)
*1988 - ארד (יחיד), זהב (זוגות וקבוצה)
*1990 - זהב (קבוצה)
*1992 - זהב (קבוצה)
*1994 - כסף (יחיד וקבוצה)
*1996 - זהב (יחיד, זוגות וקבוצה)
*2000 - זהב (קבוצה)

==קישורים חיצוניים==

קטגוריה:שחקני טניס שולחן שוודים
קטגוריה:אלופים אולימפיים: טניס שולחן
קטגוריה:שוודים שנולדו ב-1965
קטגוריה:שחקני טניס שולחן באולימפיאדת סידני (2000)
קטגוריה:שחקני טניס שולחן באולימפיאדת אטלנטה (1996)
קטגוריה:שחקני טניס שולחן באולימפיאדת ברצלונה (1992)
קטגוריה:שחקני טניס שולחן באולימפיאדת אתונה (2004)
קטגוריה:שחקני טניס שולחן באולימפיאדת סיאול (1988)
מוצר משותף

מוצר משותף (באנגלית: Common-pool resource, או Common good) הוא מוצר שכל אדם יכול להשתמש בו (Non-excludable) וכל שימוש בו מפחית את הכמות הזמינה לזולת. במוצרים משותפים קיימת סכנה המכונה "הטרגדיה של נחלת הכלל" (בלשונו של גארט הרדין) כאשר אם כולם ינסו לצרוך כמה שיותר, אז המוצר המשותף ייהרס או יכלה, ולבסוף כולם ייפגעו.

לרוב, על מנת להתמודד עם הבעיה מונהגת מערכת אכיפה מרכזית שמונעת מאנשים לנצל את המוצרים השיתופיים בצורה לא נכונה, כמו אכיפה וחוקי איכות סביבה או איסור על ציד.

מוצרים דומים באופיים למוצרים המשותפים הם המוצרים הציבוריים. בדומה למוצר שיתופי הם מסופקים באופן חופשי לכולם, אך בניגוד אליו צריך לאסוף כסף עבור קיומם, ומספר רב יותר של אנשים בדרך כלל לא פוגע בו.

דוגמאות למוצרים משותפים: 

* אוויר נקי: כל אדם יכול לגשת לאוויר ולזהם אותו, וכתוצאה מכך אדם יחיד אינו נוטל בעיקר עלות הנזק אלא החברה כולה סובלת מירידת איכות האוויר.
* אוקיינוסים: אליהם כל אחד יכול להגיע באמצעות סירה ולשפוך את הפסולת במקום לטפל בה בצורה נכונה. 
* פילים: כל אדם יכול באופן אישי להרוג, כדי למכור את השנהב, אבל אם כולם יעשו זאת הפילים יכחדו מהעולם.

==קישורים חיצוניים==

* [http://www.garretthardinsociety.org/articles/art_tragedy_of_the_commons.html "הטרגדיה של נחלת הכלל" (The Tragedy of the Commons) מאמר מאת גארט הרדין, 1968]
* 

קטגוריה:כלכלה
אוליגוקלז

אוליגוקלז הוא מינרל טקטוסיליקטי, סיליקטים במבנה מרחבי, השייך לקבוצת המינרלים הידועים בשם פלגיוקלז (סוג של פצלת השדה). מקור השם מיוונית "שבירה קטנה" – משום שזוויות הפצילות שונות מאוד מ-90°.

האוליגוקלז מצוי באמצעיתה של שורת המינרלים האיזומורפית מקבוצת הפלדספטים (פצלות השדה), המתחילה באלביט ומסתיימת באנורתיט. 

האוליגוקלז הוא אחד המינרלים הפחות ידועים, ומוכר יותר כאבני חן בשמות "אבן שמש" (sunstone) ו"אבן ירח" (moonstone). אבן השמש מכילה פתיתים של המטיט הנותנים לה גוון אדמדם. אבן הירח זוהרת בשל מבנה השכבות הפנימי בדומה ללברדורסנס, אך ללא הגוונים המרהיבים של הלברדוריט. האוליגוקלז מצוי בעיקר בסלעי גרניט, סיאניט וגנייס.

==קישורים חיצוניים==

*[http://webmineral.com/data/Oligoclase.shtml אוליגוקלז באתר webmineral]
* 

קטגוריה:פצלות השדה
קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים
קטגוריה:אבני חן
אלקטרו

אלקטרו (או אלקטרו-פאנק) הוא ז'אנר של מוזיקה אלקטרונית והיפ הופ מוקדם, ואחד מסגנונות המוזיקה הראשונים שהיו אלקטרוניים.

== היסטוריה והתפתחות ==
הסגנון פותח על ידי הלהקה הגרמנית קרפטוורק בשנות ה-70 והיה פחות או יותר סגנון בלעדי ללהקה ובכך הפך אותה לאחד מההרכבים החשובים ביותר במוזיקה המודרנית. סגנונה של קרפטוורק מושפע מהסגנון המוזיקלי הגרמני "קראווטרוק" (מעין גרסה גרמנית לרוק המתקדם, שהיה הסגנון המוזיקלי של הלהקה בתחילת הקריירה שלהם), ומאמני המוזיקה האלקטרונית שקדמו להם: קרלהיינץ שטוקהאוזן, פייר הנרי ופייר שפר - אמני ה"מוזיק קונקרט", והסילבר אפלס (התפוחים הכסופים) - להקה ניו יורקית חייזרית לא כל-כך מפורסמת שהתעסקה במוזיקת רוק עשירה באוסילייטורים ובמכשירים אלקטרוניים אחרים. הז'אנר הושפע משימוש במכונות התופים של רולנד ומוזיקת פאנק.<ref>Gavin Weale (2001) [https://web.archive.org/web/20061106212643/http://www.electroempire.com/cgi-bin/articles/index.cgi?action=details&ID=50 The Future Sound Of Electro]. ElectroEmpire.com</ref><ref></ref><ref>Electro itself is a musical style blending "funk & synthesizers with elements of hip-hop", according to </ref><ref>Sean 'P-Ski' P (1995) [https://web.archive.org/web/20061106212327/http://www.electroempire.com/cgi-bin/articles/index.cgi?action=details&ID=3 Electro – What Does It Mean?]. ElectroEmpire.com</ref>

== השפעה ==
בסוף שנות השבעים בארצות הברית התחילו להשתמש בסצנת הדיסקו בכלים אלקטרוניים ומוזיקת הדיסקו הושפעה יותר ויותר ממה שנעשה במוזיקה האלקטרונית. כך נולד החיבור "אלקטרו-פאנק".

בשנת 1981 הוציא אפריקה באמבאטה (Africa Bambaataa) את השיר החדשני והמכונן "Planet Rock", שסימפל כמה וכמה קטעי מוזיקה של להקת קרפטוורק (כשהבולט ביותר הוא "Trans Europe Express"). עד אז היפ הופ היה מבוסס בעיקר על דיסקו, אך היצירה המוזיקלית הזו גרמה להשפעת סגנון האלקטרו על ההיפ-הופ. משלב זה האלקטרו הפך בהדרגה לסגנון של מוזיקה אלקטרונית, שחורה ואמריקאית.

במקביל, באירופה פרחה סצנת הסינת'-פופ, שהפכה להיות המאפיין העיקרי של מוזיקת שנות השמונים. גם ז'אנר זה פועל יוצא של סגנון האלקטרו של להקת קרפטוורק.

עוד תוצר חשוב של האלקטרו הוא האיטלו דיסקו, שפותח בסוף שנות ה-70 על ידי ג'ורג'ו מורודר, והיה תחליף אלקטרוני ואירופאי לסיום עידן הדיסקו בארצות הברית. האיטלו דיסקו הוא בעצם סגנון מוזיקת האוס מוקדם והוא היה ההשפעה המרכזית על הסצינות של ניו יורק ושיקגו בהם התחיל ההאוס.

==קישורים חיצוניים==

==הערות שוליים==

קטגוריה:סגנונות מוזיקליים
קטגוריה:מוזיקה אלקטרונית
ציטוקינזה

1. תא אנימלי נחצה בעזרת טבעת סיבים 2. תא צמח נחצה על ידי בנייה של [[דופן תא במרכזו]]
ציטוקינזה, חלוקת הציטופלזמה, היא תהליך בו נפרד התא לשני תאי בת בסיום תהליך הפליגה, המיטוזה או באמצע ובסיום תהליך המיוזה.

חלוקת פלזמת התא מותנעת לאחר שהסתיים שכפול החומר התורשתי והעברת עותקיו לשני קצוות מנוגדים של התא, במסגרת תהליך הפליגה בתאים פרוקריוטיים, או המיטוזה בתאים איקריוטיים סומטיים. כעת יש לחצוץ בין שני חלקי תא האם כדי ליצור שני תאי בת. ההפרדה מושגת על ידי כניסה פנימה של קרום התא בקו המשווה של התא וחצייה של הציטופלזמה לשניים, אם התא מוקף בדופן יש לחצוץ גם אותה.

== חלוקת קרום התא ==

בתחילת שלב הטלופאזה מתחילה להיווצר באזור קו המשווה של התא טבעת של סיבים חלבוניים הקרויים מיקרופילמנטים, המשמשים חלק משלד התא. הידרוליזה של סיבי החלבון גורמת לטבעת לקטון ולמשוך איתה את קרום התא. בזמן תהליך זה מתפרקים סיבי המיקרוטובולים העוברים לאורך התא, שסייעו קודם לכן בתנועת החומר הגנטי, ומתארגנים מחדש בשני חלקי התא. בסופו של התהליך נסגר קרום התא בין שני תאי הבת. לאחר ההפרדה יתחיל כל תא בת לגדול, לצבור ציטופלסמה ולבנות אברונים נוספים (בתא איקריוטי) ויתחיל מחזור תא חדש.

בתאי בעלי חיים, תהליך הציטוקינזיס מתבצע על ידי סיבים מקרוניים העשויים אקטין ומיוזין (חלבונים המעורבים בכיווץ השריר ובצורות נוספות של תנועה תאית), סיבים אלו יוצרים טבעות הממוקמות סביב קו האמצע של התא, טבעות אלו צמודות אל ממברנת התא. במהלך תהליך הציטוקינזיס טבעות הסיבים מתכווצות, ומושכות פנימה את קו האמצע של התא (בדומה למשיכת חוט לשם סגירת שקית). כיווץ הטבעות יוצר את "חריץ התלמה". ככל שטבעות הסיבים הולכות ומתכווצות, חריץ התלמה מעמיק, עד שתא האם נצבט כולו ומתחלק, ובכך נוצרים שני תאי בת עצמאיים וזהים לחלוטין.

== חלוקת הדופן ==
דופן התא קשיח יותר מקרום התא ואינו ניתן לכיפוף כמו בתאים חסרי דופן. לכן, בתאים בעלי דופן, במקביל לשלב הטלופאזה מתבצעת חלוקת התא על ידי בנייה של דופן תא בקו המשווה שלו. התהליך מתרחש על ידי התאגדות של סיבים במרכז התא עד ליצירת דופן והפרדה של התא. בדומה לתא חסר דופן, גם תא איקריוטי בעל דופן נדרש להשלים את האברונים והציטופלזמה החסרים לו.

את משימת חלוקת ממברנת התא של הצמחים בקו האמצע לא מבצעים סיבים מיקרוניים, אלא אברוני הגולג'י (אשר הם תאי בת). אברוני הגולג'י יוצרים שלפוחיות המלאות בפחמימות, פחמימות אלו מסתדרות לאורך קו האמצע של תא האם. שלפוחיות אלו מתמזגות זו בזו, ובכך יוצרות את מבנה לוחיות התא, אשר יוצר ממברנת תא חדשה ורציפה לשני תאי הבת. פחמימות השלחופיות יוצרות את שכבת האמצע של דופן התא החדשה בין שתי ממברנות הפלזמה. לאחר מכן, כל אחד מתאי הבת מפריש תאית בתחומי ממברנת התא החדשה (אשר ממוקמת לאורך קו האמצע של תא האם), וזאת כדי ליצור ולעבות את דופן התא העיקרית. כמו כן, במטרה לעבות את הדופן המרכזית, צמחים רבים מפרישים בהמשך מולקולות תאית נוספות (סוג מסוים של חד סוכר), מאחורי הדופן העיקרית.
==ציטוקינזה באמנות==
בשנת 2019 הציג אמן הנייר רוגן בראון (Rogan Brown) את יצירתו Cytokinesis Variations<ref></ref> כל מחצית שלו בגודל 47 אינץ, גזור ביד ובלייזר.

== ראו גם==
*מחזור התא
*רבייה תאית

== קישורים חיצוניים ==

* [http://davidson.weizmann.ac.il/online/maagarmada/life_sci/%D7%9B%D7%90%D7%A9%D7%A8-%D7%AA%D7%90-%D7%90%D7%97%D7%93-%D7%94%D7%95%D7%A4%D7%9A-%D7%9C%D7%A9%D7%A0%D7%99%D7%99%D7%9D-%E2%80%93-%D7%A6%D7%99%D7%98%D7%95%D7%A7%D7%99%D7%A0%D7%96%D7%99%D7%A1 סרטון והסבר נוסף בנושא], באתר (מכון וויצמן למדע)
* 

== הערות שוליים ==

קטגוריה:תא
קטגוריה:רבייה
מפרץ מקסיקו

מפרץ מקסיקו (באנגלית: Gulf of Mexico, בספרדית: Golfo de México) הוא מפרץ באוקיינוס האטלנטי בצפון אמריקה.

חופיו המזרחיים, הצפוניים והצפון-מערביים של המפרץ מצויים בחוף המפרץ של ארצות הברית (המדינות: פלורידה, אלבמה, מיסיסיפי, לואיזיאנה, וטקסס שבארצות הברית); חופו הדרום-מזרחי של המפרץ מצוי במקסיקו (במדינות: טמאוליפס, וראקרוס, טבסקו, קמפצ'ה, יוקטן, וקינטנה רו). בדרומו, גובל המפרץ בקובה.
המפרץ מתחבר לאוקיינוס האטלנטי דרך מצרי פלורידה שבין ארצות הברית וקובה, ואל הים הקריבי דרך תעלת יוקטן שבין קובה ומקסיקו.

==נתונים גאוגרפיים==
שטחו של מפרץ מקסיקו 1.6 מיליון קמ"ר. חלקו הדרומי של המפרץ מצוי באזור האקלים הטרופי. הנקודה העמוקה ביותר במפרץ היא תהום סיגסבי שעומקה 4,384 מטרים.
בשל המעבר הצר המקשר בין המפרץ לאוקיינוס האטלנטי, בדומה לים התיכון אין כמעט הבדלי גאות ושפל במפרץ.

לאורך חופי המפרץ מספר רב של מפרצים קטנים, שהגדול בהם הוא מפרץ קמפצ'ה (במקסיקו). מספר רב של נהרות זורמים אל המפרץ, העיקרי בהם הוא נהר המיסיסיפי.

המדף היבשתי בקרבת החוף רחב ביותר, והדבר מקל על שאיבת הנפט לאורך חופי המפרץ.

===צמחייה ובעלי חיים===
המים הקרים העולים מהתהומות מעודדים צמיחת פלנקטון המשמש מזון לסוגים רבים של דגים קטנים, חסילונים ותמנונים.

==פעילות כלכלית==
בשל היות המפרץ רדוד, לאורך החוף מספר רב של אסדות קידוח נפט (למשל במפרץ קופאנו). מימי המפרץ הרוויים דגים מאפשרים אתרי דיג רבים (בעיקר דיג חסילונים וצדפות).

ערי הנמל העיקריות לחוף המפרץ הן: טמפה, סיינט פיטרסברג, פנסקולה, מוביל, ניו אורלינס, בומונט, ויוסטון (כולן בארצות הברית); טמפיקו, טוקספאם, וראקרוס, ומרידה (במקסיקו); והוואנה (בקובה).

==היסטוריה==
לפני 65 מיליון שנה פגע באזור אסטרואיד. משערים שאסטרואיד זה הביא להכחדת הדינוזאורים.

המתיישבים הראשונים שהתיישבו לחופי המפרץ היו אינדיאנים. במהלך ההתיישבות האירופאית באמריקה הפך האזור לאתר של מאבקי שליטה בין צרפת, ספרד ובריטניה.

סירות דיג ב[[בילוקסי]]
מבט אווירי על שדה הנפט קנטרל במפרץ

==זיהום==
בשל אתרי התעשייה הרבים (בעיקר תעשיית הנפט) לחופי המפרץ הזדהמו מימי המפרץ (כמויות החנקן והאשלג הכפילו את עצמן מאז שנות ה-50 של המאה ה-20). זיהום זה מביא למותם של צמחי הפלנקטון במפרץ ולהפחתה בכמות הדגים. מותם של הצמחים מביא להפחתה בכמות החמצן שבמים ולאזורים נרחבים (18,000 קמ"ר) של היפוקסיה בהם אין בעלי חיים וצמחים בים.

==אסון דליפת הנפט==

באפריל 2010 החלה דליפת נפט במפרץ כתוצאה מהתפרצות באר נפט תת-מימית. הדליפה, אשר נחשבת כיום לאסון הסביבתי הגדול ביותר בהיסטוריה, נמשכה כ-3 חודשים, ובמהלכה נשפכו לים מאות מיליוני ליטרים של נפט.
מומחים חוששים כי בשל גורמים כגון הרעלת נפט והידלדלות החמצן, הדליפה עלולה לגרום לאסון סביבתי מתמשך אשר יפגע בתעשיית הדיג במפרץ מקסיקו, בתעשיית התיירות בחופי מפרץ מקסיקו ובבתי הגידול של מאות מיני ציפורים.

==לקריאה נוספת==
* ג'ואל בורן, מפרץ הנפט, נשיונל ג'יאוגרפיק ישראל, גיליון 149, אוקטובר 2010

==קישורים חיצוניים==

* 

==הערות שוליים==

*
מקסיקו
מקסיקו
קטגוריה:ים בין-יבשתי
קטגוריה:אמריקה הצפונית: גאוגרפיה
הסכם ג'נטלמני (סרט)

הסכם ג'נטלמני (באנגלית: Gentleman's Agreement) הוא סרט קולנוע אמריקאי, שביים איליה קאזאן על פי ספרה של לורה הובסון, העוסק בבעיית האנטישמיות הסמויה והגלויה בחברה האמריקאית.

ראשי אולפנים שונים בהוליווד, בעיקר מפיקים ובעלי אולפנים יהודים, התנגדו להפקתו, מחשש שהוא יעורר נושאים שמוטב לא לעורר. אותה תקופה הייתה כשנתיים לאחר סיום מלחמת העולם השנייה, שבה נחשף פרצופה המכוער של השנאה ליהודים ברוב מדינות אירופה, תקופה שהייתה רגישה גם עבור יהודי ארצות הברית. אולפני פוקס החליטו להפיק את הסרט בשנת 1947, החלטה שבדיעבד התבררה כנכונה. סרט זה צוין לשבח על ידי המבקרים, זכה בפרסים, ואף היה לסרט המכניס ביותר של אולפני פוקס בשנה שבה הוקרן.

== הפקה ==
התפקיד הראשי הוצע לקרי גרנט אך הוא דחה את ההצעה והתפקיד הוצע לגרגורי פק וזה הסכים על אף שסוכנו אמר לו שהסרט לא יצליח.

==עלילת הסרט==
הסרט מספר על עיתונאי (גרגורי פק) שקיבל משימה לכתוב סדרה של מאמרים על אנטישמיות בחברה האמריקאית. כדי לבחון את הבעיה באופן בלתי אמצעי, בוחר העיתונאי להתחזות ליהודי. הדבר מביא אותו לחשוף את פרצופה המכוער של האנטישמיות ומגלה מהי ההרגשה של קורבן חף מפשע. בקשת עבודה שלו נענית בשלילה, מסרבים להכניסו לבית מלון מסוים, ובנו (דין סטוקוול) מותקף בבית הספר. גם יחסיו עם ארוסתו (דורותי מקגוויר), אחייניתו של עורך העיתון אשר יזמה את התחקיר בעצמה, מתערערים בעקבות חוויותיו כ"יהודי". הסרט מפנה את עיקר הביקורת לא כלפי אנטישמיים, אלא כלפי החברה הנאורה והליברלית לכאורה אשר מאפשרת בשתיקתה את קיומה של האנטישמיות.

==פרסים==
הסרט זכה בשנת 1948 בפרס אוסקר בשלוש קטגוריות: פרס הסרט הטוב ביותר, פרס לבמאי הטוב ביותר - לאיליה קאזאן ושחקנית המשנה הטובה ביותר - לסלסט הולם.

==קישורים חיצוניים==

* [http://www.videodetective.net/player.asp?Cmd=3&videokbrate=100&PublishedId=1559&CustomerId=79952 צפייה בקדימון מתוך הסרט] (חיבור פס רחב)

קטגוריה:ערכים שבהם תבנית בריטניקה אינה מתאימה
קטגוריה:סרטי 1947

קטגוריה:סרטי דרמה אמריקאיים
קטגוריה:סרטי יהדות
קטגוריה:ארצות הברית: אנטישמיות
קטגוריה:אנטישמיות בתרבות
קטגוריה:זוכי אוסקר: הסרט הטוב
קטגוריה:סרטי פוקס המאה ה-20
קטגוריה:עיתונות בקולנוע
קטגוריה:הורחב ערך בשתפ עם ויקימדיה ללא תבנית
קטגוריה:סרטי גרגורי פק
איליה קאזאן

איליה קאזאן (; 7 בספטמבר 1909 – 28 בספטמבר 2003) היה במאי קולנוע ותיאטרון אמריקני. הוא זכה בשני פרסי אוסקר על בימוי, ובפרס אוסקר לשם כבוד.

==ביוגרפיה==
נולד בשם אליאס קאזאנדזולו (ביוונית: Ηλίας Καζαντζόγλου) בקונסטנטינופול שבאימפריה העות'מאנית (לימים, איסטנבול שבטורקיה), למשפחה יוונית-נוצרית-אורתודקוסית. בילדותו היגרה משפחתו לארצות הברית. קאזאן גדל כבן מהגרים טיפוסי, מנוכר ורחוק מאביו; חש נחות מבחינה חברתית ומינית, בחוויית קיפוח.

קאזאן עבד בשיתוף פעולה הדוק עם סופרים ותסריטאים מהשורה הראשונה, ובהם ארתור מילר, טנסי ויליאמס, ויליאם אינג', באד שולברג (חופי הכרך ופנים בקהל), ג'ון סטיינבק (ויוה זפאטה!) והרולד פינטר (הטייקון האחרון).

את האוסקר הראשון קיבל קאזאן על הסרט "הסכם ג'נטלמני" בשנת 1947. באותה שנה ביים את ההפקה המקורית של המחזה "כולם היו בניי". בשנת 1949 ביים את ההפקה המקורית של המחזה "מותו של סוכן", ואת הסרט פינקי.

בשנת 1951 ביים את הסרט "חשמלית ושמה תשוקה", לאחר בימוי הפקה מקורית בברודוויי של המחזה שכתב טנסי ויליאמס. בסרט נתגלה מרלון ברנדו, והיה מועמד עליו לפרס האוסקר.

קאזאן ביים בשנת 1954 את הסרט חופי הכרך, וקיבל עליו את פרס האוסקר בפעם השנייה. כמו כן ביים את הסרטים קדמת עדן (1955), "בייבי דול" (1956), "ויוה זפאטה!" (1952), "נהר פראי" (1960), "זוהר בדשא" (1961), "ההסדר" (1969), "הטייקון האחרון" (1976), "בהלה ברחובות" (1950), "אמריקה אמריקה" (1963), "אילן גדל בברוקלין" (1945), "בומרנג" (1947), "פנים בהמון" (1957), "אדם על חבל מתוח" (1953), וסרטים נוספים.

בסוף שנות השישים החל כוכבו לדעוך והוא פנה לכתיבת רומנים, אחדים מהם הפכו לרבי-מכר, בהם "ההסדר" (1967), אך לא זכו לאהדת הביקורת. עם זאת פרסום האוטוביוגרפיה שלו "חיים" (ב-1988) החזירו לאור הזרקורים. הספר התקבל בהתלהבות רבה בעולם כולו ונחשב כאחת מהאוטוביוגרפיות הטובות שנכתבו אי פעם.

בשנת 1999 זכה באוסקר על מפעל חיים. במעמד קבלת הפרס נערכו הפגנות מחאה, הן של קהילת הקולנוע והן של אזרחים מהמחנה הליברלי, אשר התקוממו על הענקת פרס למי שנתפס בעיניהם כ-"מלשין ומשתף-פעולה".

== חיים אישיים ==
איליה קאזאן היה נשוי שלוש פעמים. אשתו הראשונה הייתה מולי דיי תצ'ר. תוך כדי נישואיו ניהל מערכות יחסים מקבילות; בין השאר ניהל ידידות רומנטית עם מרילין מונרו. הוא התגרש מאשתו הראשונה למען השחקנית קונסטאנס דאולינג, אבל אחרי תקופה של חיים משותפים חזר למסגרת הנישואין שאליה התגעגע; מבלי שהפסיק לנהל מערכות יחסים מקבילות מחוץ לנישואיהם, עד למותה. נישואיו השניים היו לשחקנית ברברה לודן, שילדה את בנו כאשר עדיין היה נשוי לאשתו הראשונה, והם נמשכו בין השנים 1969 עד למותה ב-1980. נישואיו לאשתו השלישית נמשכו מ-1982 עד למותו, ב-2003.

לקאזאן חמישה ילדים, ביניהם התסריטאי ניקולס קאזאן, והוא סבם של השחקניות זואי קאזאן ומאיה קאזאן.

=== עמדותיו הפוליטיות ===
בעת "ציד המכשפות" של ועדת מקארתי לא עמד קאזאן בלחץ, ומסר שמות של חלק מחבריו, שלטענתו היו ידועים גם ללא עדותו. רבים לא סלחו לו על כך.

==לקריאה נוספת==
* 
* 

==קישורים חיצוניים==

* 
* 
* 
* 

==הערות שוליים==

קטגוריה:בוגרי ויליאמס קולג'
קטגוריה:במאי קולנוע אמריקאים
קטגוריה:זוכי אוסקר: פרסי כבוד
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אוסקר: הבימוי הטוב
קטגוריה:זוכי פרס דונלדסון
קטגוריה:זוכי פרס מרכז קנדי
קטגוריה:מהגרים מטורקיה לארצות הברית
קטגוריה:אמריקאים שנולדו ב-1909
קטגוריה:אמריקאים שנפטרו ב-2003
רוברט וייז

רוברט וייז (באנגלית: Robert Wise; 10 בספטמבר 1914 – 14 בספטמבר 2005) היה במאי קולנוע, עורך ומפיק אמריקאי, שזכה בשלושה פרסי אוסקר וב. הוא עבד בתחום הקולנוע משנות ה-30 עד שנות ה-90.

==ביוגרפיה==
וייז נולד בווינצ'סטר, אינדיאנה לאוליב וארל. היה לו אח בכור בשם דייוויד. בילדותו, התחביב האהוב עליו היה ללכת לסרטים. 
וייז רצה תחילה להיות עיתונאי והחל ללמוד במכללת פרנקלין. ב-1933, בעקבות השפל הגדול. הוא לא יכל לממן את הלימודים ועבר להתגורר בהוליווד. אחיו דייוויד עבר מספר שנים לפניו וסידר לו עבודה ב-RKO במחלקת משלוחים. בהמשך עבד כעורך מוזיקה וסאונד.
ב-1940 ערך את הסרט אשתי המועדפת. מאוחר יותר היה למועמד לאוסקר על עריכת הסרט האזרח קיין ב-1941. ה-1953 ביים את סרט המלחמה "חולדות המדבר".

ב-1957 ביים את הסרט "עד שירימו עוגן" בכיכובם של פול ניומן וג'ין סימונס. ב-1958 ביים את הסרט "אני רוצה לחיות" עם סוזן הייוורד בתפקיד הראשי. ב-1956 ביים את "מישהו שם למעלה אוהב אותי" בכיכובו של פול ניומן. ב-1961 ביים את "סיפור הפרברים" שזכה ב-10 פרסי אוסקר. ב-1962 ביים את "נדנדה בשניים" עם שירלי מקלין ורוברט מיצ'ם. ב-1965 ביים את הסרט צלילי המוסיקה, שהיה מועמד לעשרה פרסי אוסקר וזכה בחמישה, כולל פרס הבמאי הטוב ביותר ופרס הסרט הטוב ביותר. ב-1966 ביים את הסרט היאנגצה הגועש עם סטיב מקווין וקנדיס ברגן. 

ב-1975 ביים את סרט האסונות "ההינדנבורג", וב-1977, ביים את הסרט "סיפורה של אודרי רוז". בשנת 1979, ביים את "מסע בין כוכבים: הסרט".

בשנות ה-80 וה-90, היה וייז חלק מהועד המייעץ של המכון הלאומי לסרטי סטודנטים.

בשנת 2000 ביים את סרט הטלוויזיה "סערה בקיץ" בכיכובו של פיטר פאלק עבור רשת שואוטיים. 

החל מ-1980, היה נשיא איגוד הבמאים האמריקני והחל מ-1985, היה נשיא האקדמיה האמריקאית לקולנוע. יש לו כוכב בשדרת הכוכבים של הוליווד.

=== חיים אישיים ===
ב-25 במאי 1942, נישא וייז לפטריסיה דוייל. היא נפטרה ב-22 בספטמבר 1975. לזוג היה ילד אחד בשם רוברט שנהיי עוזר צלם. ב-29 בינואר 1977, וייז נישא למיליסנט פרנקלין. היא נפטרה ב-31 באוגוסט 2010.

וייז, אשר הגדיר עצמו כליברל, תרם רבות לארגוני צדקה, ביניהם האיגוד האמריקאי לחירויות אזרחיות והקים קרן צדקה על שמו.

לאחר שעבר התקף לב בביתו, מיהר וייז לבית החולים ושם מת מאי ספיקת לב. הוא נפטר ב-14 בספטמבר 2005, ארבעה ימים אחרי יום הולדתו.

==קישורים חיצוניים==

* 
* 

קטגוריה:קצרמר אמריקאים
קטגוריה:במאי קולנוע אמריקאים
קטגוריה:זוכי אוסקר: הבימוי הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1914
קטגוריה:אמריקאים שנפטרו ב-2005
קטגוריה:זוכי המדליה הלאומית לאמנויות
קטגוריה:נשיאי גילדת הבמאים של אמריקה
סטטיקה

בשיווי משקל – סך הכוחות והמומנטים הוא אפס

סטטיקה (Statics) הוא ענף בפיזיקה העוסק בחקר הכוחות והמומנטים הפועלים על גופים ומערכות פיזיקליות הנמצאים במנוחה או בשיווי משקל מכני יחסית לסביבתם המיידית (למשל, רוב הבניינים נמצאים במנוחה ביחס לכדור הארץ, על אף שכדור הארץ עצמו נע בחלל במהירות גדולה מאוד יחסית לשמש ולכוכבים אחרים). בבסיס הענף עומדים חוקי התנועה של ניוטון.

הסטטיקה היא אחד משני הענפים העיקריים של המכניקה, יחד עם הדינמיקה. יישומי הסטטיקה כוללים תחומים רבים כגון הנדסת מכונות, הנדסת בניין, הנדסה אווירונאוטית, הנדסת חלל, הידרוסטטיקה ועוד. למשל, בעזרת תוצאות הסטטיקה ניתן לחשב את הכוחות הפועלים בבניינים, ובהתאם לתוצאות המתקבלות לקבוע את גודלם וחוזקם של רכיבי השלד הנדרשים.

== דוגמאות לניתוח מערכות בסטטיקה ==
=== גוף על מישור===
לפי החוק השני של ניוטון (F=ma), גוף המושפע מכוח הכובד של כדור הארץ אמור לנוע מטה בתאוצה g. עם זאת, אם הגוף יוצב על משטח מישורי, הוא ימצא במנוחה. תופעה זו מוסברת על ידי העובדה שהמשטח מפעיל על הגוף כוח (המכונה כוח נורמלי ומוסמן באות N}, שווה בגודלו והפוך בכיוונו לכוח שהגוף מפעיל על המשטח (לפי החוק השלישי של ניוטון, חוק הפעולה והתגובה). אם כן, שקול הכוחות הפועלים על הגוף הוא אפס.

===גוף תלוי ===
חפץ התלוי על חוט אינו נופל מכיוון שהחוט מפעיל כוח T השווה בגודלו ל־mg
גוף התלוי על חוט אינו נופל, כיוון שהחוט מפעיל על הגוף כוח (קרוי מתיחות, ומסומן באות T), הנובע מאלסטיות המשטח או החוט.

==סטטיקה לסיבוב ומומנטים==

בדומה לשקול הכוחות הפועלים על הגוף במנוחה, גם שקול המומנטים הוא אפס.

לדוגמה, נדנדה מאוזנת תהיה במצב שיווי משקל מכני כאשר שני ילדים במשקל זהה ישבו במרחקים שווים מציר הסיבוב. כך, הילדים יפעילו על הנדנדה מומנטים זהים בגודלם והפוכים בכיוונם, שקול המומנטים יתאפס והנדנדה במנוחה. 

== ראו גם ==
* דינמיקה (מכניקה)
* שיווי משקל מכני
* מכניקת המוצק
* סיומת סטטית

== קישורים חיצוניים ==

* [http://www.societyofrobots.com/mechanics_statics.shtml סטטיקה ברובוטיקה (אנגלית)]
* 
* 

קטגוריה:מכניקה
*
קטגוריה:תחומים בפיזיקה
תהום סיגסבי

מפה של מפרץ מקסיקו משנת 1888
תהום סיגסבי (באנגלית: Sigsbee Deep) היא הנקודה העמוקה ביותר במפרץ מקסיקו.
== גאוגרפיה ==
התהום ממוקמת בחלקו הדרום-מערבי של מפרץ מקסיקו, שהוא מפרץ בשטח של 1.6 מיליון קמ"ר, אשר נמצא בין דרום אמריקה לצפון אמריקה. הנקודה היבשתית הסמוכה ביותר אליה היא העיר בראונסוויל שבטקסס, ארצות הברית, שנמצאת במרחק 320 קילומטרים מתהום זו.

עומק התהום שנוי במחלוקת. העומק המשוער הוא בין 3,750 ל-4,384 מטרים (כאשר העומק הממוצע של מפרץ מקסיקו הוא 1,615 מטרים בלבד).

התהום קרויה על שמו של רב החובל צ'ארלס דוויט סיגסבי, מפקד ספינות ממחלקת ההידרוגרפיה של ארצות הברית; הוא סייר עם ספינותיו במפרץ מקסיקו בסוף המאה ה-19 וגילה את התהום. בהמשך הוא פיקד על ספינת הצי האמריקני "מיין", שהתפוצצה בנמל הוואנה שבקובה ב-1898.

== קישורים חיצוניים ==
<div class="mw-content-ltr">
* [http://www.deepseadrilling.org/10/volume/dsdp10_01.pdf Deep Sea Drilling Project: Leg 10 of the Glomar Challenger]
* [http://www.portpublishing.com/Computer%20Based/retaildetailgmsea.htm GULF OF MEXICO SEAFLOOR]
</div>

קטגוריה:ערכים שבהם תבנית בריטניקה אינה מתאימה
קטגוריה:מפרץ מקסיקו
אס (קלף)

ארבעת קלפי האס שנמצאים בחפיסת קלפים
האָס (אנגלית: Ace) הוא קלף בחפיסת קלפי משחק. בכל חפיסה ארבעה אסים, כשערכם הוא אחד, לפעמים, כתלות במשחק. סמלו של האס הוא האות A.

==מקור המילה==
מקור השם האנגלי במילה הלטינית אס (as) שמשמעותה יחידה, משמו של המטבע הרומאי הקטן. באנגלית של ימי הביניים, לפני הקלף, המילה אמרה "מזל רע", אבל כיוון שהיום בדרך כלל האס הוא דווקא הקלף הגבוה ביותר, כשאומרים באנגלית אייס מתכוונים "מעולה".

==עיצוב==
100px
לקלף האס בחפיסת קלפים רגילה יש סמל אחד (עלה, תלתן, יהלום או לב) בדרך כלל קטן אבל לפעמים הוא מוגדל, בעיקר באס עלה, עליו בדרך כלל כתוב שמו של המדפיס. 

===אס עלה===
אס העלה (♤) מיוחד בסימן העלה שעליו, שהוא גדול ומקושט במיוחד ולעיתים הוא מכונה קלף המוות (Death Card). בקסמי קלפים משתמשים לעיתים באס עלה במיוחד בגלל קישוטיו ובידולו משאר הקלפים.

==ערך הקלף==
ברוב המשחקים כיום, האס נחשב הקלף הגבוה ביותר בחפיסה, מעל המלך; בחלקם הנמוך ביותר (כאחד); באחדים, כמו בפוקר ובבלאק ג'ק ניתנת הבחירה אם להחשיב אותו כקלף גבוה או נמוך. במשחקים מסוימים, כשהאס גבוה העלה הופך לשובר שוויון, קרי כשיש תיקו, האס העלה מנצח.

היסטורית, האס החל כקלף נמוך, וסימנו היה הספרה 1 ולא האות A. השימוש בספרה 1 עדיין מקובל בחפיסות צרפתיות, ספרדיות, ורבות נוספות. 

המהפך של אס לקלף הנחשב הגבוה בחפיסה התרחש באופן הדרגתי. במהלך המאות ה-15 וה-16, במספר משחקים האס קיבל את המקום הגבוה ביותר מבין קלפי המספרים, אבל נמוך יותר מהדיוקנאות - כלומר, בין קלף ה-10 לנסיך. המשחק המוקדם ביותר הידוע בו האס נחשב בתור הקלף הגבוה ביותר בחשיפה הוא טרפולה, משחק קלפים שמקורו בוונציה בראשית המאה ה-16.

==בתרבות==

כיום הכינוי "אס" (Ace) ניתן לאדם שמצטיין במקצועו, ככגון טייס קרב שהפיל הרבה מטוסים - אלוף הפלות (Flying Ace). שחקן כדורגל מצטיין שמכריע משחקים מכונה לעיתים כ"אס מנצח". על אדם שמבצע מהלך מפתיע שמוביל לניצחון אומרים שהוא "שלף אס מהשרוול".

קלף אס עלה (♤) מכונה "קלף המוות" ומזוהה עם גמביט - גיבור-על מבית מארוול קומיקס שנשקו העיקרי הוא יידוי קלפים מתפוצצים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:משחקי קלפים
אוניברסיטת גטינגן

אוניברסיטת גאורג אוגוסט בגטינגן (בגרמנית: Georg-August-Universität Göttingen), או הגאורגיה אוגוסטה, היא אוניברסיטה גרמנית הנקראת על שמו של מייסדה ג'ורג' השני מלך בריטניה, דוכס הנובר. האוניברסיטה, השוכנת בעיר גטינגן שבסקסוניה התחתונה, נוסדה ב-1734 ופתחה את שעריה ב-1737. האוניברסיטה חברה ב-U15 (אוניברסיטאות בגרמניה), חברה בגילדת אוניברסיטאות אירופאיות עתירות מחקר וחברה בקבוצת קוימברה.

==היסטוריה==
תהפוכות פוליטיות רבות שזורות בתולדות האוניברסיטה: מספר התלמידים שהיה 1547 ב-1823 הצטמצם לכ-860 בעקבות מעורבותם של המורים והתלמידים בתנועות פוליטיות שהתנגדו לשלטון. שבעה פרופסורים הודחו ב-1837 בגלל המחאה כנגד ביטול החוקה הליברלית של 1833.

אביב העמים של 1848 הפך את המגמה. ממשלת פרוסיה, שסיפחה את הנובר ב-1866, הוסיפה לטפחה ולקדמה. ב-1903 שב מספר התלמידים ל-1529, ועל הוראתם הופקדו 121 מורים. בעשורים הראשונים של המאה העשרים הייתה האוניברסיטה למובילה עולמית בתחום האווירודינמיקה והידרודינמיקה תחת הנהגתו של לודוויג פרנדטל.

בתקופה שקדמה לעליית הנאציזם נהנתה האוניברסיטה ממוניטין בינלאומי ניכר, שנבע ממספר רב של אישים בולטים שחבשו את ספסל הלימודים או לימדו בה, בהם זוכי פרס נובל רבים, מנהיגים כאוטו פון ביסמרק, אנשי רוח וסופרים כהיינריך היינה והאחים גרים; מדענים בולטים מקרל פרידריך גאוס ועד אנריקו פרמי.

תור הזהב שראתה האוניברסיטה בסוף המאה ה-19 וראשית המאה העשרים בא לקצו עם עלייתה של המפלגה הנאצית לשלטון. ב-1933, על רקע הפגנות אלימות של סטודנטים נאצים, ובעקבות חקיקת החוק לשיקום שירות המדינה המקצועי על ידי המפלגה הנאצית, פוטרו מהאוניברסיטה או ברחו מפני הסכנה מדענים יהודים רבים ובכללם ג'ון פון נוימן, אדוארד טלר, יוג'ין ויגנר, ג'יימס פרנק, יעקב פולוצקי, אוטו טפליץ ומקס בורן. בעיקר נפגעו ענפי הפיזיקה והמתמטיקה. המסורת הכבירה של גטינגן במתמטיקה, שכללה מלבד גאוס גם את ברנהרד רימן, פליקס קליין, דויד הילברט ואמי נתר, נשברה על ידי הנאצים, שכן רבים מהמרצים בגטינגן היו יהודים או שנישאו ליהודיות. מסופר כי כשנה לאחר מכן שאל שר התרבות הנאצי ברנהרד רוסט את דויד הילברט "מה מצב המתמטיקה בגטינגן כעת, מששחררנו אותה מההשפעה היהודית?", והילברט ענה "מתמטיקה בגטינגן? היא כבר אינה קיימת". כמה מהפיזיקאים שהוכרחו לנוס מגטינגן מצאו מקלט בארצות הברית ואף השתתפו בפרויקט מנהטן. מאז לא שבה האוניברסיטה למעמד שהיה לה במתמטיקה ובפיזיקה.

בשנת הלימודים 2015 פעלו בה 4,446 אנשי סגל אקדמי ב-13 פקולטות, ובשנת 2016 נמנו בה 31,500 סטודנטים. עם בוגריה נמנה גרהרד שרדר, קנצלר גרמניה לשעבר, ועם חוקריה נמנים זוכי פרס נובל, ובהם מנפרד אייגן.

מוסדות נוספים הקיימים בעיר ומקיימים קשרי גומלין הדוקים עמה הם ארבעה מכוני מחקר המאוגדים תחת מכון מקס פלאנק, ספריית המדינה והאוניברסיטה, בה נשמרים כתבי יד יקרי ערך, והאקדמיה למדעים.

ברחבי הקמפוס והעיר פזורים פסלים המנציחים את המפורסמים שבתלמידי האוניברסיטה ומוריה, כגון ביסמרק והבנקאי האמריקאי ג'יי. פי. מורגן.

==קישורים חיצוניים==

* 

ספריית המדינה והאוניברסיטה (SUB), גטינגן
* [http://webdoc.sub.gwdg.de/ebook/a/2002/nobelcd/html/hauptmenue.htm ה'פלא' של פרסי נובל בגטינגן]
* ליאו קורי, "[http://www.tau.ac.il/~corry/publications/articles/zmanim.html מתמטיקאים יהודים בגטינגן: 1895-1933]", זמנים, אביב 1999.
* 
* 

==הערות שוליים==

*
גטינגן
קטגוריה:U15 (אוניברסיטאות בגרמניה)
קטגוריה:קבוצת קוימברה
קטגוריה:גילדת האוניברסיטאות האירופאיות עתירות המחקר
פאלסרברך

הפאלסרברך (בהולנדית: Vaalserberg, הר ואלס) הוא גבעה בגובה 322.4 מטר המהווה את המקום הגבוה ביותר בהולנד. הגבעה נמצאת בפרובינציית לימבורג, בנקודה הדרומית ביותר של המדינה, בשטח הרשות המקומית של ואלס, ליד עיר הנושאת את אותו שם, כשלושה קילומטרים ממערב לאאכן.

==מפגש שלוש המדינות==
נקודת המפגש
הפאלסרברך נודע גם בזכות היותו משולש גבולות (בדומה לארבע הפינות בארצות הברית), ועל כן מכונה פסגתו Dreiländenpunt ("נקודת שלוש מדינות") או Dreiländereck בגרמנית. הגבולות שנפגשים במקום הם של הולנד, בלגיה וגרמניה. בין השנים 1839 ל-1920 הייתה זו Vierländenpunt או "נקודת ארבע מדינות"; שכן אז גבלה בנקודה גם הטריטוריה מורסנט. מפגש הגבולות הפך את המקום לאתר תיירות פופולרי בהולנד, ובבלגיה הוקם במקום מגדל (Boudewijntoren) שממנו ניתן לצפות לכל עברי הסביבה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הולנד: גאוגרפיה
קטגוריה:אאכן
קטגוריה:נורדריין-וסטפאליה: גאוגרפיה
קטגוריה:הפסגות הגבוהות במדינתן
מפרץ קמפצ'ה

מפרץ קמפצ'ה
מפרץ קַמְפֵּצֶ'ה (בספרדית: Bahía de Campeche), הוא מפרץ בדרום מפרץ מקסיקו. חופי המפרץ נמצאים במדינות מקסיקו: קמפצ'ה, וראקרוס וטבסקו.

בשל חום מימי המפרץ, מפרץ זה מהווה "חממה" של הוריקנים.

==מקור השם==
המפרץ התגלה על ידי החוקרים הספרדים פרנסיסקו ארננדס דה קורדובה ואנטוניו דה אלמינוס בשנת 1517 והם נתנו לו את שמו.

==כלכלה==
במפרץ מספר שדות נפט המהווים את אזור הפקת הנפט השני בתפוקתו בעולם. המפרץ מספק שני שלישים מייצוא הנפט של מקסיקו.

ב-3 ביוני 1979, בעקבות פיצוץ במתקן השאיבה איקסטוק I נגרמה דליפת הנפט מהגדולות בהיסטוריה.

== קישורים חיצוניים ==

* 

קמפצ'ה
קמפצ'ה
אבק

[[צלעות קירור מאובקות של מחשב נייד]]
אבק הוא שם כללי לחלקיקים מוצקים קטנטנים, בקוטר של פחות מ-500 מיקרומטר (לחלקיקים גדולים יותר, ראו חול וגרגרים), ובאופן כללי יותר, לחומר מפורר עד דק. על פני כדור הארץ, אבק מופיע באטמוספירה מכמה מקורות שונים, ובהם אבק מאדמה שהורם על ידי הרוח, התפרצויות געשיות, וזיהום תעשייתי. אבק נפוץ מאוד גם בחלל החיצון (ראו תווך בין-כוכבי), שם גזים וענני אבק הם סימנים עיקריים למערכות כוכבים.

האבק המתאסף בבתים מקורו בתאי עור שנשרו, אבק אטמוספירי ואבק שמקורו סיבים מבגדים ומכיסויים. הוא מוסר בעזרת מטאטאים, מטליות אבק, או שואבי אבק.

ההתנהגות הפיזיקלית של אבק פועלת על פי חוקים שאינם תמיד תואמים לאלו של חומר מוצק או נוזלי. למשל, הלחץ המופעל על קופסה מלאה אבק אינו בהכרח אחיד. החלקיקים של האבק מפוזרים בכך שכל החלקיקים מסתדרים בין כוחות המשיכה ביניהם. כוחות המשיכה הללו יוצרים את האבק כמו שהוא נוצר – גוש אפור.

סופות אבק מתחוללות באזורים יבשים, כאשר חול מעל פני האדמה נגרף ונישא למעלה בזרמי אוויר עולים. בשנת 1934 התחוללו בטקסס סופות אבק כה עזות, עד שקילפו את שיכבת האדמה העליונה, הרסו חוות חקלאיות רבות והפכו את המקום למשטח אבק ענק, הידוע בכינויו "אגן האבק". בישראל מתחוללות סופות אבק בעיקר באזור הנגב.

==ראו גם==
*קרדית אבק הבית
*הצטברות אבק
*שואב אבק
*תווך בין-כוכבי
*סופת חול
*אבק שרפה
*נשורת גרעינית, מכונה לפעמים "אבק רדיואקטיבי"
* מוך טבורי
* מאבק נוצות

== קישורים חיצוניים ==

* 
* – חלק מהאבק שלנו הוא בכלל מהחלל!
* 

קטגוריה:ערכים שבהם תבנית בריטניקה אינה מתאימה
קטגוריה:גאולוגיה
קטגוריה:זיהום אוויר
קטגוריה:אבקות
מזג אוויר

288 פיקסלים
מפה בה משתמשים חזאי מזג אוויר
הסופה והשלג הכבד ב-2013]]

הביטוי מזג אוויר הוא תיאור למצב האוויר המשתנה באטמוספירה בסמוך לפני הקרקע בין חום לקור, יובש ללחות, סערה או רגיעה, עננות או בהירות ועוד במקום ובזמן נתון. מזג האוויר כולל בתוכו בעיקר מצבים של שלושה מרכיבים, והם: חום, אוויר ומים. מזג האוויר מתייחס לשינויים בטמפרטורה ובמשקעים היומיומיים, לעומת זאת האקלים, מתייחס לשינויים ארוכי טווח, של מצב כדור הארץ בתקופות רחוקות יותר.

מזג האוויר משתנה בעיקר מהבדלי לחץ האוויר באטמוספירה, אשר יכולים להשתנות כתוצאה מזווית קו המשווה של כדור הארץ ביחס לשמש (זאת גם הסיבה לכך שעונות השנה שונות בצפון כדור הארץ ובדרום כדור הארץ).

חיזוי מזג האוויר, כלומר ידיעת מזג האוויר באזור מסוים בזמן קרוב, הוא מערכת כאוטית, כלומר, ששינוי קטן באוויר יכול בסופו של דבר לשנות את כל התחזית. כך שהחיזוי לא מדויק לטווח הארוך. (האפקט ששינויים קטנים עלולים להשפיע על מערכת גדולה ידועה גם בשם אפקט הפרפר). אקלים לעומת זאת, היא איננה מערכת כאוטית, ולכן שינויים קטנים לא יכולים לשנות את כל המערכת, ולכן חיזוי אקלים לטווח הארוך הוא דבר שניתן לחזות כפי שניתן לראות על התחזיות של ההתחממות עולמית. אנשים העוסקים בחיזוי מזג האוויר נקראים חזאים, אשר חוזים את מזג האוויר לטווח הקרוב על פי תמונות לווין שמגיעות אליהם מהחלל.

על מנת לחזות את מזג האוויר, משתמשים במפה סינופטית. זוהי מפה המציגה את מערכות הלחץ בזמן נתון. שקע הוא מערכת המעודדת עליית אוויר והיווצרות עננים ואילו רמה ברומטרית מעודדת שקיעת אוויר והיווצרות מזג אוויר בהיר.

מודל חדש של בינה מלאכותית עשוי להפיק תחזיות מדויקות של מזג האוויר ממחשב ביתי. הוא אינו נדרש לחישובים פיזיקליים מורכבים אלא מסתמך על נתונים מההיסטוריה האקלימית של כדור הארץ.

==ראו גם==
* אקלים
* מטאורולוגיה
* היסטוריה של המטאורולוגיה
* סינופטיקה
* אקלים ארץ ישראל
* שקע קפריסאי

==קישורים חיצוניים==

* 
* 

==הערות שוליים==

*
קטגוריה:מטאורולוגיה
מוזיאון

[[המוזיאון הבריטי בלונדון]]
חזית [[מוזיאון הלובר בפריז, מוזיאון האמנות מהמוכרים בעולם. והמבוקר ביותר]]
מוזיאון (נכתב בעבר מוסיאון) הוא מקום שמרוכזים בו אוספים בתחום מסוים או בתחומים אחדים: יצירות אמנות, חפצי אומנות, עתיקות, מדע וכדומה. זהו מוסד המאפשר לציבור גישה למוצגים המייצגים מגוון תופעות טבע, תרבות, היסטוריה ומורשת, לצורכי חינוך, מחקר, לימוד, המסרה והנאה.

מקור המושג "מוזיאון" במילה Μουσεῖον ביוונית עתיקה, שמשמעותה "היכל המוזות". ככל הידוע, המוזיאון הראשון נוסד במאה ה-4 לפנה"ס באלכסנדריה שבמצרים ההלניסטית, כנראה על ידי תלמי הראשון. ייעודו היה מקום למפגש ולמידה של הוגי דעות, משוררים ומדענים, והוא כלל את הספרייה הגדולה של אלכסנדריה. המוזיאון הראשון שהכיל אוסף של חפצי אמנות היה כנראה בפרגמון שבאסיה הקטנה, באותה תקופה.

בעולם המודרני ישנם אלפי מוזיאונים, המתמחים בציור, בפיסול, ארכאולוגיה, היסטוריה ונושאים תרבותיים שונים. ישנם מוזיאונים המוקדשים ליצירתו של אמן יחיד ומציגים תערוכות קבע מעבודותיו.

האוספים במוזיאון מסודרים לפי שיטה מסוימת או מאורגנים לצרכים שונים, כגון למידה או הסתכלות. האחראי על האיסוף והתצוגה במוזיאון נקרא אוֹצֵר, והאחראי על ניהול האוסף נקרא רשם.

המוזיאונים בו יש הכי הרבה מבקרים הוא מוזיאון הלובר עם 8 מיליון מבקרים בשנה, ואחריו מוזיאון ד'אורסה ומוזיאון הוותיקן עם 5 מיליון מבקרים בכל אחד מהם.

מוזיאון לאומי הוא מוזיאון ראשי במדינה בתחומו, ופעמים רבות הוא מתוקצב על ידי המדינה.

במהלך המאה ה-21 המוזאונים החלו בתהליך של מחשוב האוספים והצגתם באתרי אינטרנט. בשנת 1997 גנג'ו גולן הקים מוזיאון וירטואלי של אמנות מודרנית שקיים רק באתר אינטרנט. במאי 2018 נוסד בישראל המוזיאון הווירטואלי העולמי (World Virtual Museum), אשר מורכב מתערוכות ומיצירות אומנות של אומנים מכל רחבי העולם. לציוריו יש כבר למעלה מ-2,000,000 צפיות בגוגל.

==ראו גם==
*רשימת מוזיאונים
*רשימת מוזיאונים בישראל
* מוזיאון וירטואלי
* מוזיאון וירטואלי עולמי

==קישורים חיצוניים==

* 
* 
* [https://www.wga.hu/ מוזיאון אמנות ממוחשב באתר Web Gallery of Art]
* 

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמנות חזותית
קטגוריה:מוסדות לימוד ומחקר
קטגוריה:תשתיות תיירותיות
ג'ובאני בליני

[[דיוקן הדוג'ה לאונרדו לורדאן משנת 1501]]
הציור "אישה מביטה במראה" של בליני; צויר כשהיה בן 85.
ג'ובאני בליני (באיטלקית: Giovanni Bellini; 1430–29 בנובמבר 1516) צייר איטלקי ונציאני. 

ג'ובאני בליני הוא הבן המפורסם ביותר של משפחת אמנים. אביו הוא הצייר יאקופו בליני, ואחיו הוא הצייר ג'נטילה בליני (Gentile Bellini). ג'ובאני היה מורהו של טיציאן.

בשנת 1474 החלו ג'ובאני ואחיו ג'נטילה לצייר שורה של תמונות היסטוריות עבור ארמון הדוג'ה (ארמון שליטי ונציה). עבודה זו העסיקה אותם שנים רבות.

ג'ובאני בליני נחשב כמי שחידש את הציור הוונציאני, בהוסיפו לו סגנון צבעוני וחושני. תוך כדי שימוש בצבעי שמן המתייבשים לאט יצר ג'ובאני עומק ועושר של גוונים והצללות הנחשבים מרהיבים ביופיים. 

ביצירה דיוקן הדוג'ה לאונרדו לורדאן משנת 1501, חידש בליני את סגנון ציור הדיוקנאות, בכך שצייר את נשוא הדיוקן שהוא מישיר מבט אל החזית, ולא בפרופיל כפי שהיה מקובל קודם לכן, וזאת בהתאם לניסיון לחקות פסלים של חצי הגוף העליון (פרוטומה), שהיו מקובלים באותה עת (בהשראת הפיסול הרומי). דיוקן זה הביא לג'ובאני פרסום רב והפך אותו פופולרי ביותר בוונציה.

לפי רידולפי היה הצייר ג'ורג'ונה שוליה של בליני.

הביוגרפיה של בליני נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

== גלריה ==
<gallery widths="200" heights="150">
Saint Mark preaching in Alexandria by Gentile and Giovanni Bellini.jpg|מרקוס המבשר מרצה באלכסנדריה בגלריית פינאצ'וטקה די בררה במילאנו
Pietà Martinengo by Giovanni Bellini.jpg|פייטת מרטיננגו בגלריית האקדמיה
(Venice) Angelo annunciante e Vergine annuciata - Giovanni Bellini - Gallerie Accademia.jpg|הבשורה למרים בגלריית האקדמיה
Accademia - Pala di San Giobbe by Giovanni Bellini.jpg|יצירת המזבח של סן ג'וב בגלריית האקדמיה
Portrait of a Man by Giovanni Bellini-Bode museum-Berlin.jpg|דיוקן גבר במוזיאון בודה
</gallery>

==ראו גם==
* הייסורים בגן (בליני)
* דיוקן הדוג'ה לאונרדו לורדאן
* האסכולה הוונציאנית (ציור)
* פייטת מרטיננגו
* מדונה וילד עם יוחנן המטביל וקדושה
* בליני (משקה)

== קישורים חיצוניים == 

* [http://www.all-art.org/early_renaissance/bellini_giovanni1.html ג'ובאני בליני - הרנסאנס המוקדם]
* 
* 
* 
* 

*
קטגוריה:ציירים מתקופת הרנסאנס
קטגוריה:ציירים ונציאנים

קטגוריה:אישים שהונצחו על בולי ארצות הברית
קטגוריה:חיי הציירים, הפסלים והאדריכלים הדגולים ביותר
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ציירים איטלקים במאה ה-15
קטגוריה:ציירים איטלקים במאה ה-16
קטגוריה:ילידי 1430
קטגוריה:נפטרים ב-1516
ירג רוסקופף

ירג רוסקופף (בגרמנית: Jörg Roßkopf; נולד ב-25 במאי 1969) הוא שחקן טניס שולחן גרמני.

== הישגיו הבולטים ==
באולימפיאדת ברצלונה זכה במדליית הכסף בתחרות הזוגות ובאולימפיאדת אטלנטה זכה במדליית הארד בתחרות היחידים. בסך הכל משנת 1988 ועד 2004 הוא השתתף ב-5 משחקים אולימפיים.

בגביע העולם בשנת 1998 זכה במקום הראשון. בתחרות זאת בשנת 2001 זכה במקום השלישי.

בגביע העולם לזוגות בשנת 1990 זכה במקום השני וב-1992 הגיע לשלב חצי הגמר.

באליפויות אירופה הגיע פעם אחת לשלב הגמר, ארבע פעמים לחצי הגמר ושלוש פעמים לשלב רבע הגמר.

==קישורים חיצוניים==

קטגוריה:מדליסטים אולימפיים גרמנים
קטגוריה:שחקני טניס שולחן גרמנים
קטגוריה:שחקני טניס שולחן באולימפיאדת סידני (2000)
קטגוריה:שחקני טניס שולחן באולימפיאדת אטלנטה (1996)
קטגוריה:שחקני טניס שולחן באולימפיאדת ברצלונה (1992)
קטגוריה:שחקני טניס שולחן באולימפיאדת אתונה (2004)
קטגוריה:שחקני טניס שולחן באולימפיאדת סיאול (1988)
קטגוריה:גרמנים שנולדו ב-1969
תומאס גיינסבורו

בנותיו של תומאס גיינסבורו

תומאס גיינסברו (באנגלית: Thomas Gainsborough; 14 במאי 1727 – 2 באוגוסט 1788) היה צייר אנגלי שפעל בבריטניה במאה ה-18.

== ביוגרפיה ==
תומאס גיינסבורו נולד ב במחוז סאפוק שבאנגליה לאב שהיה מורה ושעסק גם במסחר בצמר. בעודנו ילד יצא לצייר בחיק הטבע. ב-1740, אביו שהתרשם מציוריו שלח אותו ללמוד אמנות בלונדון. בתחילה למד אצל אמן שעסק בחריטה, אולם עד מהרה נקשר לאסכולת הציור של ויליאם הוגארת. ב-1746 נישא למרגרט בר, שאביה העניק לזוג הצעיר קיצבה שנתית. תמונותיו, שהיו בעיקר ציורי נוף, לא נמכרו היטב וב-1748–1749 שב גיינסבורו לסדברי והתרכז בציורי דיוקנאות. ב-1752 עבר עם רעייתו ושתי בנותיו להתגורר בעיר איפסוויץ'. ציורי דיוקנאות לא היה בהם די כדי לכלכל את משפחתו, וגיינסבורו נאלץ ללוות כספים כנגד ביטחון של קיצבת רעייתו.

ב-1759 גיינסבורו ומשפחתו עברו להתגורר בעיר באת', שם עקב אחרי ציורי הדיוקנאות של אנתוני ואן דייק, ולבסוף זכה לקבל הזמנות לציור דיוקנאות של אנשי החברה הגבוהה. ב-1761 שלח את ציוריו לתערוכה של בלונדון. ב-1769 אגודה זו הפכה לאקדמיה המלכותית לאמנויות (RA), שגיינסבורו היה אחד ממייסדיה. הוא הציג את תמונותיו בתערוכות השנתיות של האקדמיה המלכותית, אך ב-1773 חדל להציגן שם. ב-1774 עקר עם משפחתו ללונדון, והחל מ-1777 הציג שוב את תמונותיו בתערוכות האקדמיה.

ב-1780 צייר גיינסבורו את דיוקנו של ג'ורג' השלישי מלך אנגליה ואת זה של המלכה. מכאן ואילך זכה להזמנות רבות לצייר דיוקנאות של אנשי בית המלוכה. בשנותיו האחרונות שב גיינסבורו לצייר ציורי נוף, שהיו אהובים עליו ביותר. היות שהיה עסוק בציורי דיוקנאות לא היה סיפק בידו לצייר בחיק הטבע, והוא צייר בסטודיו שלו ציורי נוף מזיכרונו. הצייר ג'ון קונסטבל אמר: "כשאנו מתבוננים בציוריו של גיינסבורו, נקוות דמעות בעינינו, אך אין אנו יודעים מאין הן באות."

תומאס גיינסבורו נפטר בלונדון ב-1788 כתוצאה ממחלת הסרטן.

== מציוריו החשובים ==
* (1748)
*אדון וגברת אנדרוס (1748–1749)
*הילד הכחול (1770 בקירוב)
*שרה סידונס (1785)
* (1785)

== לקריאה נוספת ==
<div style="direction: ltr;">
* Bermingham, Ann, Sensation and Sensibility: Viewing Gainsborough's "Cottage Door", Yale University Press; Illustrated edition, 2005. 
</div>

== קישורים חיצוניים ==

* 
* 

קטגוריה:אמנים שעל שמם כוכב לכת מינורי
קטגוריה:ציירים בריטים
קטגוריה:בריטים שנולדו ב-1727
קטגוריה:בריטים שנפטרו ב-1788
קטגוריה:מונצחים בשלט כחול של ארגון המורשת האנגלית
יצחק וקנין

יצחק וקנין (נולד ב-12 במאי 1958 כ"ב באייר ה'תשי"ח) הוא פוליטיקאי ישראלי שכיהן בתפקידים: שר לשירותי דת, חבר הכנסת מטעם סיעת ש"ס, סגן יושב ראש הכנסת, יו"ר ועדת האתיקה, יושב ראש הלובי החקלאי וסגן שר בממשלות ישראל.

==ביוגרפיה==
יצחק וקנין נולד ב-1958 במושב יערה לאליהו וסימי וקנין, שעלו ממרוקו כארבע שנים קודם לכן. סיים את שירותו בצה"ל בדרגת רס"ל. עבד בהוראת מכונאות רכב. בשנת 1982 נבחר לתפקיד מזכיר היישוב גורנות הגליל ולאחר מכן, בשנים 1988–1996, שימש יו"ר ועד מושב יערה. במקביל התמנה למזכיר המועצה האזורית מעלה יוסף (1988–1993) וליושב ראש המועצה הדתית במעלה יוסף (1993–1996).

בשנת 2000 הקים את עמותת ברכת מרגלית לזכר הרבנית מרגלית יוסף, אשת הרב עובדיה יוסף. העמותה עוסקת במתן סיוע לנזקקים ומעוטי יכולת מכל המגזרים בכל השנה ובפרט קמחא דפסחא בערב חג הפסח.

===קריירה פוליטית===
בשנת 1996 נבחר יצחק וקנין לראשונה לכהן כחבר הכנסת, מטעם מפלגת ש"ס. כהונתו נמשכת מראשית הכנסת הארבע עשרה ובמהלכה הוא כיהן כסגן שר במשרד התקשורת (הממשלה ה-28) ובמשרד העבודה והרווחה (הממשלה ה-29).

לפני הבחירות לכנסת ה-21 הודיע שלא יתמודד לכהונה נוספת. ב־1 בינואר 2019 אישרה הכנסת את צירופו לממשלה ה־34 כשר לשירותי דת, במקומו של דוד אזולאי שנפטר. הוא כיהן בתפקיד עד ה-17 במאי 2020 שאז הוקמה ממשלת ישראל השלושים וחמש.

====פעילות בכנסת====
=====חקיקה=====
במהלך כהונתו בכנסת, יזם וקידם וקנין את חקיקתם של מספר חוקים, ובהם:
* "חוק התספורות" להגבלת "תספורת" בהסדרי חוב (יחד עם זהבה גלאון).
* תיקון לחוק שעות עבודה ומנוחה המחייב מעבידים לאפשר לעובדיהם לצאת להפסקת שירותים שלא על חשבון שעות המנוחה שלהם וכן להעמיד לרשותם מתקן שירותים תקין במקום העבודה (יחד עם שלי יחימוביץ' ושלמה מולה).
* תיקון לחוק יסודות התקציב המקנה פטור מדמי חכירה שנתיים למי שמחזיק בקרקע כדין ביישובי קו עימות (יחד עם ישראל חסון ושי חרמש).
* המקנה הטבות מהמדינה לחקלאים בצפון הארץ המגדלים ביצים ועוף למאכל.

== חיים אישיים ==
יצחק וקנין הוא חבר המושב יערה, נשוי לציפורה ואב לחמש בנות.

== קישורים חיצוניים ==
* 
* 

== הערות שוליים ==

קטגוריה:חברי הכנסת מטעם ש"ס
קטגוריה:ראשי מועצות דתיות בישראל
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:חברי הכנסת השבע עשרה
קטגוריה:חברי הכנסת השמונה עשרה
קטגוריה:חברי הכנסת התשע עשרה
קטגוריה:חברי הכנסת העשרים
קטגוריה:יושבי ראש ועדת האתיקה
קטגוריה:שרים שכיהנו בעת שלא היו חברי כנסת
קטגוריה:שרי ממשלת ישראל השלושים וארבע
קטגוריה:סגני יושב ראש הכנסת בכנסת החמש עשרה
קטגוריה:סגני יושב ראש הכנסת בכנסת השמונה עשרה
קטגוריה:סגני יושב ראש הכנסת בכנסת התשע עשרה
קטגוריה:סגני יושב ראש הכנסת בכנסת העשרים
קטגוריה:ישראלים שנולדו ב-1958
קטגוריה:אנשי המושב
קטגוריה:הגליל: אישים
קטגוריה:מועצה אזורית מעלה יוסף: אישים
אנרי רוסו

ציורו של רוסו, "המלחמה". ביצירה זו מבטא רוסו עולם מלא תום, אך עם זאת, חדור [[דיכאון.]]
אנרי ז'וליין פליקס רוסו (בצרפתית: Henri Julien Félix Rousseau; ; מכונה גם "רוסו המוכס" Le Douanier Rousseau) היה צייר צרפתי פוסט-אימפרסיוניסט אשר סגנונו הייחודי היה מחלוצי סגנון "הציור הנאיבי" המבוסס על חוסר מיומנויות אמנותיות נרכשות.

אנרי רוסו התחיל בקריירה צבאית אך בהמשך עזב את הצבא. בשנת 1868 הוא הגיע לפריז וקיבל עבודה במשרדי המכס.

רוסו התחיל לצייר בגיל 40. בשנת 1886 הוא לראשונה הציג את עבודותיו, אך לא זכה לביקורות חיוביות. בגיל 49 פרש מעבודתו כפקיד מכס והקדיש את כל זמנו לאמנותו. סגנונו, הנושא אופי אוטודידקטי, ספג ביקורת מהקהל והמבקרים אשר גיחכו על עבודותיו. בשנת 1894 הוא הכיר את אלפרד ז'ארי שהתרשם מעבודותיו. רק בשנת 1905 עבודות שלו זכו להצלחה. בשנים האחרונות לחייו זכה להערכה בקרב אמנים מודרניים כמו פבלו פיקאסו.

ביצירתו של נחום גוטמן אפשר לחוש בהשראתו של רוסו.

== ראו גם ==
* הצוענייה הנמה
* הילד על הסלעים

== קישורים חיצוניים ==

* [http://www.artelino.com/articles/henri_rousseau.asp אנרי רוסו]
* חגית פלג-רותם, [http://www.globes.co.il/news/article.aspx?did=1000547119&fid=3317 רוסו לראות: מסע ליערות הגשם], גלובס, 16/03/2010
* 
* 

קטגוריה:ציירים צרפתים
קטגוריה:ציירים פוסט-אימפרסיוניסטים
קטגוריה:אמנות נאיבית
קטגוריה:צרפתים שנולדו ב-1844
קטגוריה:צרפתים שנפטרו ב-1910
דפנה (מיתולוגיה)

אפולו ודפנה (1622-1625) הוא פסל של האמן האיטלקי [[ג'ובאני לורנצו ברניני (1598-1680). ברניני הושפע במידה רבה מתיאוריו של אובידיוס למיתוס כמות שהם מופיעים במטמורפוזות. הפסל נמצא היום בגלריית בורגזה ברומא.]] 

דפנֵה (ביוונית: Δάφνη) היא דמות במיתולוגיה היוונית. דפנה היא אחת מהנאיאדות, נימפה המקושרות למעיינות, בארות, נחלים ומקורות אחרים של מים מתוקים. על פי הסיפור, אפולו התאהב בדפנה ורדף אחריה, וכשהיא ראתה שלא תוכל לברוח, ביקשה מאביה שיעזור לה והוא הפך אותה לעץ דפנה. מאז העץ מקודש לאפולו, ובמשחקים הפיתיים שנערכו כל ארבע שנים בדלפי, לכבודו של האל אפולו, למנצחים הוענק זר דפנה שעליו נאספו בעמק טמפה שבתסליה. 

== המיתוס ==
ישנן כמה גרסאות למיתוס על דפנה. בחלקן, דפנה משכה את תשומת לבו של האל אפולו משום יופיה. אפולו רדף אחריה ורגע לפני שנתפסה, דפנה העלתה תפילה לאביה אל הנהר, וזה הפך אותה לעץ דפנה (בעברית: ער אציל). 

על פי גרסה נוספת המופיעה במטמורפוזות של אובידיוס, דפנה סירבה לכמה חתנים וביקשה מאביה, פניוס, אל הנהר המקומי, שיתיר לה להישאר בבתוליה. אולם ארוס קופידון נוקם באפולו שלגלג על יכולות הקשתות שלו, ומשלח בו חץ שגורם לאפולו להתאהב בה ואפילו להתחיל לרדוף אחריה: <blockquote>"כָּכָה הָאֵל וְהַבְּתוּלָה – אוֹתוֹ הַתִּקְוָה תִשָּׂא וְאוֹתָהּ – הַפַּחַד 

... עָיְפָה הַנִּימְפָה וְחָוְרוּ פָּנֶיהָ, מֵרוּץ וּבָרֹחַ כֹּחָהּ עֲזָבָהּ, 

בִּרְעָדָה אֶל גַּלֵי פֶּנֶיוְס תִּתְחַנֵּן:

"חוּשָׁה, אוֹי, אָבִי, עָזְרֵנִי! אִם יֶשְׁנָהּ יַד אֵלִים בִּנְהָרוֹת

“תַּרְאֶה נִפְלָאוֹת וְאָסְפָה אֶת יָפְיִי, לִי נֶהְפַּךְ לְמַשְׁחִית!”

עוֹד אֲמָרֶיהָ בְּפִיהָ...

תַּעֲטֶה קְלִיּפַת-עֵץ רַכָּה אֶת עֶדְנַת עֲלוּמֵי חָזֶהָ,

הָיְתָה הַזְּרוֹעַ לְעָנָף וְשַׂעֲרוֹת-רֹאשָׁהּ לְעָלִים,

...וְנִצְּבוּ בְּלִי-נוֹעַ רַגְלֶיהָ הַקַּלוֹת"</blockquote>(אובידיוס, ספר א' שורות 535-550, בתרגום יהושע פרידמן). 

על פי הגרסה של הייגינוס, כשאפולו רדף אחרי דפנה, אלת האדמה גאיה היא שהפכה אותה לעץ דפנה. 

== הצמח דפנה ==

העץ ער אציל, שהשם "דפנה" הוא כינוי נפוץ שלו, הוא ממוצא ים-תיכוני, אך מגדלים אותו בארצות רבות כצמח תבלין ונוי. הוא גדל בצפון ישראל כעץ בר בחורשים לחים, וכדמוי שיח בגבול הדרומי של תפוצתו. 

== בתרבות ==
המיתוס של דפנה והמטמורפוזה שעברה מנימפה בעלת דמות אנושית לעץ, הצית את דמיונם של אומנים לאורך מאות שנים. נכתבו אודותיה כמה אופרות (בין השאר מאת יאקופו פרי, ומאת היינריך שיץ) וכן ישנם פסלים וציורים שלה. רוב התיאורים האמנותיים של המיתוס מתמקדים ברגע המטמורפוזה של דפנה, שבו הפכה לעץ. 

האסטרואיד 41 דפני שהתגלה על ידי הרמן גולדשמידט ב-1856, נקרא על שמה.

==קישורים חיצוניים==

* [http://digilander.libero.it/debibliotheca/Arte/bernini/bernini_apollo_and_daphne.jpg אפולו ודפנה] - פסל של ג'ובאני לורנצו ברניני
* [http://www.theoi.com/Nymphe/NympheDaphne.html דפנה, ב-Theoi Project] 
* [https://web.archive.org/web/20160303191112/http://warburg.sas.ac.uk/vpc/VPC_search/subcats.php?cat_1=5&cat_2=739&cat_3=2332 תמונות של אפולו ודפנה], במסד הנתונים האייקונוגרפי של מכון ורבורג
*יעל רנן, [https://eisental.github.io/yael-renan-essays/essays/1-greek-and-roman-mythology/4-ovidius-metamorphoses/1-apollo-and-daphne/ אובידיוס, מטמורפוזות - אפולו ודפנה], מתוך: [https://eisental.github.io/yael-renan-essays/ ספרות המערב - קובץ מסות].
*